jkorsvik/nowiki_second_scrape_merged huggingface dataset:
Kartvinge

Kartvinge (Araschnia levana) er en sommerfugl som tilhører gruppen Nymphalini i den store familien flikvinger (Nymphalidae). De er vanlig i Sentral-Europa og har i de siste årene dukket opp i Sør-Sverige og hatt en stadig større utbredelse der. Det har derfor vært ventet at den ville dukke opp for eksempel i Halden, men i Østfold er den foreløpig ikke sett. Derimot ble arten påvist i Sør-Varanger i 2017 som første funn av dagsommerfugl nr 101 i Norge.


== Utseende ==
En liten (vingespenn 24–38 mm) sommerfugl med flikete vinger. Vårgenerasjonen er spraglete i mørkebrun og oransje, mens sommergenerasjonen er mørk gråbrun med en lys tverrstripe. Vingenes underside er brun med et lyst nettmønster.
Den har to generasjoner hvert år, og vår- og sommergenerasjonen ser ganske ulike ut. Dette er et nokså vanlig fenomen hos tropiske flikvinger, men ingen andre arter har en så utpreget veksling i Europa.

		
		
		


== Levevis ==
I likhet med slektningene neslesommerfugl og dagpåfugløye lever larven på nesleslekta (Urtica), men til forskjell fra disse to, overvintrer den i puppestadiet. Vårgenerasjonen flyr i mai–juni, mens den mørke sommergenerasjonen har flygetid i juli–august. 


== Utbredelse ==
Arten er utbredt i Europa og østover til Japan, men unngår middelhavsområdet og de vestligste delene som Storbritannia. 
Kartvinge ble første gang funnet i Finland 1973 og i Sverige i 1983. I dag har den etablert bestander en rekke steder i den sørligste delen av Sverige. Ett eksemplar ble fotografert sittende på ballblom i Tana i Finnmark 17. juli 2017. Vi kan sannsynligvis betrakte dette funnet som en forløper for en kommende etablering av kartvingen i Norge. Det var en artig kuriositet at arten ble påvist i Sør-Varanger før Halden, der den også fort kunne ha kommet inn – etter en betydelig utvidelse av utbredelsesområdet i Sverige de siste 15–20 årene (dog ikke like raskt utvidelse de siste 5 årene eller så).


== Referanser ==


== Kilder ==
Eliasson, C.U., Ryrholm, N., Holmer, M. Jilg, K. & Gärdenfors, U. (2005) Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7


== Eksterne lenker ==
(en) kartvinge i Global Biodiversity Information Facility 
(no) kartvinge hos Artsdatabanken 
(sv) kartvinge hos Dyntaxa 
(en) kartvinge hos Fauna Europaea 
(en) kartvinge hos NCBI 
(en) Kategori:Araschnia levana – bilder, video eller lyd på Wikimedia Commons 
(en) Araschnia levana – galleri av bilder, video eller lyd på Wikimedia Commons 
Araschnia levana – detaljert informasjon på Wikispecies 
Svenska Fjärilar, med bildegalleri
Norges sommerfugler
Monarksommerfugl

Monarksommerfugl eller monark (Danaus plexippus), er en sommerfugl som tilhører underfamilien Danainae i den store familien flikvinger (Nymphalidae). Denne nordamerikanske arten er særlig kjent for sine lange vandringer. Nylig har noen krysset Atlanterhavet og etablert bestander i Afrika og det sørlige Europa.

		


== Utseende ==
En stor, slank sommerfugl med store vinger. Grunnfargen er gulbrun og brunrød med brede, svarte striper langs vingeårene og hvite flekker langs vingekantene. Kroppen er svart med hvite flekker. Den nakne larven er tverrstripet i hvitt, gult og svart, med et pat lange, svarte utvekster fra ryggsiden av det første kroppsleddet.


== Vandringer ==
Monarken har larver på Asclepias i gravmyrtfamilien. De flyr nordover om våren og kan da nå så langt nord som Alaska, men de kan ikke overleve en kald vinter. Derfor trekker sommerfuglene sør igjen om høsten, til en av bare to kjente overvintringssteder: i Michoacán i Mexico for den østlige bestanden og i California for den vestlige. Begge overvintringsområdene er ganske små, bare noen hektar store. Sommerfuglene sitter tett i tett i noen store bartrær. Monarken kan gå gjennom flere generasjoner på en sommer, så det er ikke de samme individene som trekker sørover om høsten som trakk nordover om våren.


== Giftige sommerfugler ==
Larven tar opp giftstoffer fra de ganske giftige næringsplantene, og lagrer disse. De sterke fargene til både larver og voksne signaliserer at de er giftige, noe som gjelder for de alle fleste medlemmene av gruppen Danainae. Andre sommerfugler, blant annet falsk monark (Limenitis archippus, Limenitidinae) etterligner disse mønstrene og oppnår dermed beskyttelse ved at fugler som en gang har forsøkt å spise en monark, ikke senere vil angripe noe som ligner på den.


== Eksterne lenker ==
(en) monarksommerfugl i Encyclopedia of Life 
(en) monarksommerfugl i Global Biodiversity Information Facility 
(sv) monarksommerfugl hos Dyntaxa 
(en) monarksommerfugl hos Fauna Europaea 
(en) monarksommerfugl hos ITIS 
(en) monarksommerfugl hos NCBI 
(en) Kategori:Danaus plexippus – bilder, video eller lyd på Wikimedia Commons 
(en) Danaus plexippus – galleri av bilder, video eller lyd på Wikimedia Commons 
Danaus plexippus – detaljert informasjon på Wikispecies
Tanum prestegjeld (Larvik)

Tanum prestegjeld var et prestegjeld i Larvik kommune. Tanum kirke var hovedkirke i prestegjeldet. 


== Eksterne lenker ==
Tanum menighets hjemmeside
Prestegjeld og sogn i Vestfold
Skognymfer

Skognymfer (Idea) er en slekt av store sommerfugler som tilhører gruppen monarksommerfugler (Danaini) i den artsrike familien flikvinger (Nymphalidae). Disse slanke sommerfuglene har meget store, hvite vinger med svarte flekker. De holder seg høyt oppe i trekronene der de blafrer rundt i langsom flukt. Som de fleste andre monarksommerfugler (Danaini) er skognymfene giftige, og de påfallende fargemønstrene signaliserer dette. Flere sommerfugler fra andre grupper etterligner disse mønstrene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen monarksommerfugler, Danaini Boisduval, 1833 – 160 arter, varme områder over hele Jorden
Slekten Anetia Hübner, 1823 – fem arter, bare på Antillene
Slekten Lycorea Doubleday, 1847 – tre arter, Neotropiske region
Slekten skognymfer, Idea Fabricius, 1807 – 12 arter, Sørøst-Asia
Idea durvillei
Idea blanchardi
Idea idea
Idea electra
Idea hypermnestra
Idea leuconoe
Idea tambusisiana
Idea iasonia
Idea lynceus
Idea stolli
Idea malabarica
Idea agamarschana


== Kilder ==
Brower, A.V.Z. (2006) Idea spp. på Tree of life


== Eksterne lenker ==
(en) Skognymfer i Encyclopedia of Life 
(en) Skognymfer i Global Biodiversity Information Facility 
(en) Skognymfer hos NCBI 
(en) Kategori:Idea – bilder, video eller lyd på Wikimedia Commons 
Idea – detaljert informasjon på Wikispecies
Squeeze

Squeeze er den tredje episoden i den første sesongen av science fiction-serien The X-Files. Den ble vist for første gang 24. september 1993 på Fox i USA.


== Handling ==
Episoden begynner i Baltimore i Maryland hvor en mann blir drept på kontoret sitt av en annen mann som kommer inn gjennom en luftekanal. I Washington, DC har Scully lunsj med en venn fra skolen som forteller henne om drapene i Baltimore og at morderen tar leveren fra ofrene. Det eneste som er felles for mordene er at det ikke finnes noen steder som morderen kan ha kommet seg inn. Han spør om hjelp og Scully tar med Mulder. På åstedet finner Mulder et utstrakt fingeravtrykk og han viser Scully flere like avtrykk fra liknende mord fra 1960-årene og 1930-årene og en sak fra begynnelsen av 1900-tallet hvor leveren også ble tatt. Mulder bestemmer seg for å etterforske saken selv.
Under overvåkning av et tidligere åsted finner og arresterer de en mann kalt Eugene Tooms, som klatrer rundt i ventilasjonsanlegget. De utfører en løgndetektortest, men de finner ikke noe så de løslater ham. Mulder mener dog at utskriften fra løgndetektoren viser at han løy på spørsmål om han var 100 år gammel og om han var på ett sted i 1930-årene. Han tar et av fingeravtrykkene til Tooms, strekker det ut og det viser seg at det stemmer med avtrykket fra åstedet.
Om natten klatrer Tooms inn i et hus gjennom pipa ved å strekke seg ut og han dreper enda en mann. På åstedet finner Mulder et av Tooms' avtrykk. De leter etter spor blant offentlige dokument og finner en mulig adresse og navnet til en av etterforskerne for mordene i 1930-årene. Han viser dem bilder av Tooms fra 1960-årene hvor han ser likedan ut og de drar til adressen. Der finner de en kjeller med et rede laget av aviser og levre. Mulder tror Tooms bruker det til å gå i hi 30 år om gangen og han arrangerer overvåkning av huset. Scullys venn er lei av Mulders innblanding og avbryter overvåkingen. Scully drar hjem og Tooms følger etter. Han bryter seg inn og de begynner å slåss. Mulder har i mellomtiden funnet ut av overvåkingen er avblåst og drar til Scully. Sammen klarer de å fange Tooms og han blir sperret inne.


== Gjesteskuespillere ==
Doug Hutchison – Eugene Victor Tooms
Donal Logue – Agent Tom Colton
Henry Beckman – Detective Frank Briggs
Kevin McNulty – Agent Fuller
Terence Kelly – George Usher
Colleen Winton – Lie Detector Technician
James Bell – Johnson
Gary Hetherington – Kennedy
Rob Morton – Kramer
Paul Joyce – Werner


== Produksjon ==
Dette er den første av «ukens monster»-episodene. Siden de to første episodene handlet om UFO-er ville 20th Century Fox at denne episoden skulle handle om noe annet. Tooms dukker opp igjen i episoden Tooms senere i sesong en.
The Jersey Devil

The Jersey Devil er den femte episoden i den første sesongen av science fiction-serien The X-Files. Den ble vist for første gang 8. oktober 1993 på Fox i USA.


== Handling ==
Episoden begynner med en scene i 1947 i New Jersey hvor en familie kjører gjennom en skog. De punkterer og da faren går ut, blir han dratt bort fra bilen. Politiet finner ham senere med ene foten spist av. De tror de ser det som spiste foten i en hule og skyter inn i mørket. I nåtiden (da episoden ble først vist) informerer Scully Mulder om en drapssak hvor en hjemløs mann ble funnet død i skogen i New Jersey minus en arm og en fot. Mulder tror det har en sammenheng med saken fra 1947 og forteller at politiet skjøt en naken mann som hadde menneskerester i magen. De drar til Atlantic City i New Jersey hvor de blir vist liket av mannen med merker etter mennesketenner. Detektiven som har saken gjør det klart at de ikke er velkommen. Scully velger å dra hjem mens Mulder blir igjen.
Mulder blir kjørt inn i parken til åstedet av en fra parkvesenet. Han blir forfulgt av noe som gjemmer seg mens han går tilbake til byen. I byen spør han de hjemløse om de kjente den døde uteliggeren. En mann forteller ham at han så noe rote i søppelet og gir Mulder en tegning. Om natten ser han noe menneskelignende som roter i søppelet. Han sniker seg nærmere, men det løper bort. Politier kommer og arresterer ham. På stasjonen krangler Mulder med detektiven og anklager ham for å holde tilbake bevis. Han ringer Scully som kommer oppover igjen og han forteller henne om det han så. Hun overtaler ham til å dra hjem og på veien tar Scully ham med til en professor som forteller ham at det er meget usannsynlig at en villmann som Mulder så finnes.
Tilbake i Washington får Mulder en telefon fra mannen som kjørte ham inn i parken. Mannen forteller Mulder at han fant et 6–8 måneder gammelt lik av en mann. Mulder drar tilbake med Scully og professoren, men det finnes ikke noe lik på likhuset. De drar dit Mulder sist så villmannen. Det viser seg å være en kvinne. Mulder finner henne, men hun kommer seg unna og rømmer inn i skogen. Politiet kommer også og jakter på henne. Hun agriper politiet og de dreper henne. Det viser seg at hun hadde unger og episoden slutter med at man ser at en unge gjemmer seg i skogen.


== Gjesteskuespillere ==
Claire Stansfield – The Jersey Devil
Wayne Tippit – Detective Thompson
Gregory Sierra – Dr. Diamond
Michael MacRae – Ranger Peter Brullet
Jill Teed – Glenna
Tamsin Kelsey – Ellen
Andrew Airlie – Rob
Bill Dow – Dad
Hrothgar Mathews – Jack
Jayme Knox – Mom
Scott Swanson – Officer # 1
Sean O'Byrne – Officer # 2
David Lewis  – Young Officer
D. Neil Mark – S.W.A.T. Team Officer
Tooms

Tooms er den 21. episoden i den første sesongen av science fiction-serien The X-Files. Den ble vist for første gang 22. april 1994 på Fox i USA.


== Handling ==
Episoden begynner med at Eugene Tooms blir løslatt, under protester fra Mulder, fra mentalsykehuset han ble sperret inn i episoden Squeeze. Under avhøret av doktorene som vitner om at han er frisk nok til å løslates, er Scully i møte hos assistant director Skinner, som forteller henne at FBI ikke er glade for de uortodokse etterforskningsmetodene Mulder og Scully bruker. Cigarette Smoking Man er også tilstede under møtet.
Mulder er overbevist om at Tooms vil drepe igjen og forfølger ham mens Scully besøker etterforskeren som etterforsket Tooms' mord i 1930- og 1960-årene. Han forteller at de ikke fant liket til et av ofrene fra 1930-årene, men han tror det er gjemt i fundamentet til en fabrikk. De drar dit og finner liket. Tooms har i mellomtiden forfulgt doktoren som behandler ham og bryter seg inn i hjemmet hans. Mulder ringer på og mens doktoren slipper ham inn, rømmer Tooms. Om natten overvåker Mulder og Scully Tooms' hus og Mulder drar hjem for å sove. Tooms gjemmer seg i bilen hans og bryter seg inn i leiligheta hans. Der skader han seg selv og sparker seg selv med Mulders sko før han går ut igjen. På et sykehus forteller han at Mulder banket ham opp og Mulder blir arrestert. Mulder og Scully blir avhørt av Skinner og Scully lyver og sier at Mulder var sammen med henne da Tooms ble banket opp.
Scully finner bitemerker på liket hun fant og det passer til Tooms. De drar til huset han bor i og der finner de doktoren hans død. De drar til der han før bodde hvor det nå er bygget et kjøpesenter. Mulder finner Tooms nye rede i et rom under en rulletrapp og Tooms prøver å drepe ham. Mulder kommer seg ut og starter rulletrappa som dreper Tooms.


== Kontinuitet ==
Denne episoden introduserer Walter Skinner. Han tar over som sjef for Mulder og Scully for resten av serien. Dette er også den første episoden hvor Cigarette Smoking Man snakker.


== Gjesteskuespillere ==
Doug Hutchison – Eugene Victor Tooms
Paul Ben-Victor – Dr. Aaron Monte
Mitch Pileggi – Walter Skinner
Henry Beckman – Detective Frank Briggs
Timothy Webber – Detective Talbot
André Daniels – Arlen Green
Jerry Wasserman – Dr. Plith
Frank C. Turner as Dr. Collins
Gillian Carfra – Christine Ranford
Pat Bermel – Frank Ranford
Mikal Dughi – Dr. Pamela Karetzky
Glynis Davies – Defense Counsel Nelson
Steve Adams – Prosecution Counsel Myers
Catherine Lough – Dr. Richmond
William B. Davis – Cigarette Smoking Man
Jan D'Arcy – Judge Kann
Kirkefyrste

Kirkefyrste er en betegnelse som historisk særlig ble brukt som en generisk betegnelse på alle geistlige hvis embeder hadde samme verdslige rang og privilegier som en fyrste (i ordets videste forstand, altså en hvilken som helst hersker) eller ble ansett som likeverdige med en fyrste. Særlig i det tysk-romerske rike var flere geistlige embeder knyttet til herredømme over en stat, og innehaveren av embedet var samtidig riksfyrste og for noen staters vedkommende kurfyrste. Også stormesteren i ridderordener som hadde fått herredømme over et territorium, f.eks. Den tyske orden, ble gjerne kalt kirkefyrste.
Den engelske formen av uttrykket, Princes of the Church, benyttes i dag nesten synonymt om kardinaler i Den katolske kirke. Lignende gjelder også på noen andre språk. En så snever forståelse er ikke kjent på norsk; i den grad uttrykket brukes om nålevende kan det omfatte sentrale kirkeledere generelt, fra paver til patriarker, kardinaler og særlig sentrale erkebiskoper og biskoper. 
I diplomatisk protokoll blir kardinaler i dag behandlet på linje med kongelige prinser.
Hærens flyvåpen

Hærens flyvåpen var sammen med Marinens flygevåpen forgjengeren til dagens norske luftforsvar.
Hærens flyvåpen ble opprettet i 1912 med Kjeller som hovedbase hvor grenen også hadde egen flyfabrikk.
I 1944 ble Hærens og Marinens flyvåpen slått sammen til en egen forsvarsgren som Luftforsvaret.


== Hærens flyskole ==
Hærens flyskole ble opprettet i juli 1914 med fire elever i det første kullet. Hovedinstruktør var kaptein Einar Sem-Jacobsen. Det siste kullet som ble opptatt ved skolene, i 1939, skulle ha graduert i april 1940, men den tyske invasjonen kom i veien. De fleste elevene ved kullet kom seg til Little Norway i Toronto og fullførte utdanningen der. I alt ble 362 elever utdannet mellom 1914 og 1939/1940.


== Fly brukt av Hærens flyvåpen ==


== Referanser ==


== Litteratur ==
Norske militærfly 1912-1940. Odd Arnesen. Oslo, 2003. ISBN 82-91964-01-7
Norske militærfly 1912-2013. Sverre Mo/Ole Bjørn Sælensminde. Bodoni forlag, 2013. ISBN 978-82-7128-687-3
Fredrik Meyer (1973). Hærens og marinens flyvåpen : 1912–1945. Gyldendal. ISBN 8205056080. 
Vera Henriksen (1994). Luftforsvarets historie : Fra opptakt til nederlag (juni 1912 – juni 1940). 1. Aschehoug. ISBN 8203220681.
Blekkulf

Blekkulf er en barnebokfigur skapt av Bente Roestad. Det er blitt laget programmer om Blekkulf i Barne-TV og Barneradioen på NRK. Figurteaterforestillingen «Blekkulf og den mystiske flaskeposten» ble rundt 2000-årsskiftet spilt for mer enn 300 skoler og barnehager, blant annet på Kon-Tiki Museet. Den første Blekkulf CD-en solgte til gullplate.


== Tema: miljøvern ==
Blekkulf er en blekksprut, og bøkene og programmene formidler på en pedagogisk måte for barn at miljøvern er viktig, med særlig fokus på forurensning i havet. I 1989 kontaktet Bente Roestad Norges Naturvernforbund og viste dem en bunke med over to tusen tegninger og brev fra barn som var sendt til Blekkulf i etterkant av TV-serien der Terje Strømdahl satt på bryggekanten og leste fra Blekkulfbøkene. Norges Naturvernforbund og Bente Roestad samarbeidet om å lage en miljøvernklubb for barn, som ble kalt Blekkulfs venner og senere Blekkulfs miljødetektiver. 
Bente Roestad arbeidet videre med Blekkulf og skrev nye bøker, sangtekster og teaterforestillinger. I 2008 flyttet Blekkulf til Akvariet i Bergen, der han formidlet sitt miljøengasjement til barn på besøk i Akvariet.
Nordisk Film laget i samarbeid med Filmkameratene en ny TV-serie på 26 episoder med Blekkulf og vennene hans. I tillegg til Pelle-reke og laksen Sprelline hadde Blekkulf der fått en ny venn, svanen Svanhild. NRK Super startet å sende den nye TV-serien om Blekkulf høsten 2012.


== Priser og utmerkelser ==
Blekkulf har vunnet Pressens Informasjonspris. Bente Roestad mottok i 1990 Karl Evangs pris for helseopplysning i forbindelse med sitt arbeid med Blekkulf. På FNs Verdens miljødag mottok Bente Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona.


== TV-produksjoner ==
1989–1995: opplesningsserie med Terje Strømdahl på NRK-TV
2012–2013: animasjonsserie på NRK Super


== Referanser ==


== Eksterne lenker ==
Blekkulf.no – Offisiell nettside
Rose Byrne

Rose Judith Esther Byrne  (født 24. juli 1979 i Sydney) er en australsk skuespiller. Hun har blant annet medvirket i spillefilmene Sunshine, Troja, Star Wars Episode II: Klonene angriper, The Pitch, Marie Antoinette, Wicker Park og The Goddess Of 1967.
Etter flere år i ulike australske filmproduksjoner, fikk hun et internasjonalt gjennombrudd med rollen som Dormé i Star Wars Episode II. Dormé er en av dronning Amidalas tjenestepiker.
I Australia gjorde hun seg bemerket med en hovedrolle i spillefilmenThe Goddess of 1967 (2000) og senere i komedien The Rage in Placid Lake (2003). I 2004 spilte hun mot Josh Hartnett i den romantiske thrilleren Wicker Park og mot Brad Pitt i filmeposet Troja.


== Filmografi ==


== Referanser ==


== Eksterne lenker ==
(en) Rose Byrne på Internet Movie Database 
(sv) Rose Byrne i Svensk Filmdatabas 
(da) Rose Byrne på Filmdatabasen 
(da) Rose Byrne på Scope 
(fr) Rose Byrne på Allociné 
(en) Rose Byrne på AllMovie 
(en) Rose Byrne hos Turner Classic Movies 
(en) Rose Byrne hos The Movie Database 
(en) Rose Byrne hos Internet Broadway Database
Eros Ramazzotti

Eros Ramazzotti (født 28. oktober 1963 i Cinecittà i Roma i Italia) er en italiensk sanger og låtskriver. I tillegg til å være godt kjent i Italia og engelskspråklige land, er han godt kjent i spansktalende land, da han har sluppet mesteparten av albumene på spansk i tillegg til italiensk. Han synger altså både på italiensk, spansk og engelsk. Han har sunget sammen med en rekke andre artister, blant annet Tina Turner, Anastacia, Andrea Bocelli og Cher.
Han ble kjent allerede i 1990 med plata ’In Ogni Senso’, men det var først med plate nummer 2 ’Tutte Storie’ i 1993 at det virkelig tok av både hjemme og i resten av Europa. Hans første samlealbum ”Eros” toppet de norske listene i ukevis og lå 38 uker på VG-listaEros Ramazzotti spilte i Oslo Spektrum 10. november 2009. Cose della vita sang Ramazzotti som duett med Tina Turner. I Belong to You (Il ritmo della passione) var også populær i Norge. Den sang han både alene, og som duett med Anastacia.
I sitt hjemland Italia har han hatt mange hits, og er fortsatt aktiv.


== Referanser ==


== Eksterne lenker ==
Offisielt nettsted 
(en) Eros Ramazzotti – kategori av bilder, video eller lyd på Commons 
(en) Eros Ramazzotti – galleri av bilder, video eller lyd på Commons 
(en) Eros Ramazzotti på Internet Movie Database 
(en) Eros Ramazzotti hos Rotten Tomatoes 
(en) Eros Ramazzotti på Apple Music 
(en) Eros Ramazzotti på Discogs 
(en) Eros Ramazzotti på MusicBrainz 
(en) Eros Ramazzotti på SoundCloud 
(en) Eros Ramazzotti på Spotify 
(en) Eros Ramazzotti på Songkick 
(en) Eros Ramazzotti på Last.fm 
(en) Eros Ramazzotti på Genius — sangtekster 
(en) Eros Ramazzotti på AllMusic 
Eros Ramazzotti på Twitter 
Eros Ramazzotti på Facebook 
Eros Ramazzotti på Instagram 
Eros Ramazzotti på Instagram 
Eros Ramazzotti på YouTube 
Eros Ramazzotti på Myspace 
Eros Ramazzotti på TikTok
Matt Deis

Matthew Christopher Deis (født 13. desember 1983 i Peterborough i New Hampshire) er en profesjonell, amerikansk musiker. Han har tidligere ved medlem av det Massachusetts-baserte metalbandet All That Remains og det Pennsylvania-baserte bandet CKY. Han forlot CKY i mai 2010.
Deis bodde i New Hampshire til fireårsalderen da familien flyttet til West Springfield i Massachusetts. Han har vært opptatt av musikk siden han var svært ung. Han har spilt piano fra han var fem år gammel, og drev også med klarinett i barneskolen. Da han ble eldre ba han foreldrene om å få gitar og starta sitt første band, Nameless Fear. Han spilte i Nameless Fear fra han var 13 til han var 17. Han forlot bandet for å spille bass  i bandet Lost Inside a Rubix Cube (som senere skiftet navn til The Amber Fashion). Deis fikk undervisning i gitar av hovedgitaristen i All That Remains, og begynte senere å spille bass i bandet. I løpet av tida i bandet rakk han å spille bass på albumet This Darkened Heart, et album han også var med på å skrive. Dette førte til at han fikk være med på turneer over store deler av verden sammen med band som Gwar, Slipknot, As I Lay Dying og Killswitch Engage. 
I 2005 grep Deis sjansen til å bli bassist for CKY. Han har siden turnert både i Amerika og Europa med bandet. Bandet fortsette å turnere for å promotere deres nyeste album, An Ånswer Can Be Found. Han har vært med i skriveprosessen siden han ble med i bandet. På bandets nettsides FAQ står dette: «Since obtaining Matt Deis as a bassist, the rest of the band have stated that Deis will  write and record on the next CKY album.» («Etter å ha fått med Matt Deis som bassist, har resten av bandet gjort det klart at Deis vil skrive og spille på CKYs neste album.»)
Ifølge Matts personlige nettside nevner han Rudy Sarzo, Marcus Miller, Paul McCartney, Stanley Clarke, Billy Gould og Sting som dem han har latt seg inspirere mest av. Deis har også et sideprosjekt sammen med noen venner han har kjent siden barndommen, kalt «The Man The Myth». I denne gruppa spiller han gitar.


== Referanser ==


== Kilder ==
(engelsk) Intervju med Matt Deis


== Eksterne lenker ==
(en) Matt Deis på Discogs 
(en) Matt Deis på MusicBrainz